[{"text_idx": "#000001", "text": "Metssea aasta raames ootab ajakiri Looduseso\u0303ber ning veebiportaal looduskalender.ee lu\u0308hikirjutisi ja fotosid metssea kohta. Vo\u0303istlus \u201eMetsanotsu \u2013 to\u0303eline siga\u201d kestab su\u0308giseni ja pa\u0308a\u0308dib na\u0308itusega Eesti loodusmuuseumis ning RMKs. Parimatele jagatakse auhindu: need on va\u0308lja pannud Looduseso\u0303ber, keskkonnaministeerium ja Eesti jahimeeste selts."}, {"text_idx": "#000002", "text": "Oodatud on ko\u0303ik seni avaldamata metsseapildid: nii loomadest kui ka nende tegevusja\u0308lgedest. Fotole tuleb lisada lu\u0308hike lugu ning need saata e-posti aadressil toimetus@loodusesober.ee vo\u0303i tavapostiga: ajakiri Looduseso\u0303ber, Endla 3, 10122 Tallinn."}, {"text_idx": "#000004", "text": "Tehnikau\u0308likooli hakkab juhtima Jaak Aaviksoo"}, {"text_idx": "#000005", "text": "Tallinna tehnikau\u0308likooli (TTU\u0308) kuratoorium valis eelmise na\u0308dala reedel u\u0308likooli uueks rektoriks akadeemik Jaak Aaviksoo. Uus rektor asub ametisse 1. septembril ning tema ametiaeg kestab viis aastat."}, {"text_idx": "#000007", "text": "Jaak Aaviksoo on 61-aastane, ta on 1976. aastal lo\u0303petanud cum laude Tartu u\u0308likooli teoreetilise fu\u0308u\u0308sika erialal. Ta on to\u0308o\u0308tanud teaduse vallas nii Eestis kui ka mujal. Alates 1992. aastast kuni ta\u0308nini on Jaak Aaviksoo olnud Tartu u\u0308likooli optika- ja spektroskoopiaprofessor. Aastatel 1992\u20131995 oli ta Tartu u\u0308likooli prorektor ning 1998\u20132007 Tartu u\u0308likooli rektor. Aaviksoo on olnud kaks korda ametis Eesti haridusministrina ja korra kaitseministrina ning kuulunud kolme riigikogu koosseisu."}, {"text_idx": "#000008", "text": "Ra\u0308lby ku\u0308lamaastik Vormsil (foto: Kalervo Kinnunen/Wikipedia)"}, {"text_idx": "#000009", "text": "La\u0308a\u0308ne-Eesti biosfa\u0308a\u0308r on eeskuju Rootsile"}, {"text_idx": "#000010", "text": "Mo\u0308o\u0308dunud na\u0308dalal peeti Haapsalus Unesco programmi \u201eInimene ja biosfa\u0308a\u0308r\u201c Euroopa ja Po\u0303hja-Ameerika vo\u0303rgustiku biosfa\u0308a\u0308ri programmiala konverents, kus osales u\u0308le saja looduseksperdi 25 riigist."}, {"text_idx": "#000011", "text": "Konverentsi ka\u0308igus tutvustati osalejatele Eesti biosfa\u0308a\u0308riala ning korraldati ekskursioone Saaremaale, Hiiumaale ja Vormsile. Rootsi loodusekspertide so\u0303nul meenutas va\u0308ljaso\u0303it Vormsi saarele neile oma lapsepo\u0303lve: kaunid rootsipa\u0308rased punased majad ja liigirikkad niidud. Rootsis on niisugune idu\u0308ll kadumas. Peale selle jagus kiiduso\u0303nu Vormsi vallale, kes on leidnud nutika lahenduse, kuidas saar puhas hoida. Nimelt on ko\u0303igile elanikele ja turistidele avatud moodsad pru\u0308gimajad, kus on eraldi kogumiskonteinerid sortimata olmeja\u0308a\u0308tmete, taaskasutatavate ja\u0308a\u0308tmeliikide ja ohtlike ja\u0308a\u0308tmete jaoks."}, {"text_idx": "#000012", "text": "Arutelu ka\u0308igus leiti, et biosfa\u0308a\u0308ri programmialadel ei ole ko\u0303ige ta\u0308htsam ala ma\u0308rgistamine ja pidev biosfa\u0308a\u0308ri programmi teavitus, vaid see, et kohalikud elanikud oleksid teadlikud oma otsuste tagaja\u0308rgedest ning sa\u0308iliks pu\u0308u\u0308d leida lahendusi, mis aitaksid hoida Eesti va\u0308a\u0308rtuslikke maastikke."}, {"text_idx": "#000013", "text": "Toimunud u\u0308rituse kohta leiab rohkem teavet konverentsi veebilehelt."}, {"text_idx": "#000015", "text": "Rohelise kontori auhinna sai statistikaamet"}, {"text_idx": "#000016", "text": "Sa\u0308a\u0308stva Eesti instituut andis ta\u0308navu rohelise kontori auhinna statistikaametile. Euroopa rohelise kontori su\u0308steemi tunnistus antakse keskkonnateadlikele organisatsioonidele, kes oma kontoris ja\u0308rgivad keskkonnahoiu po\u0303himo\u0303tteid, u\u0308htlasi hoiavad seela\u0308bi to\u0308o\u0308tajate tervist ja va\u0308hendavad kulusid."}, {"text_idx": "#000017", "text": "Statistikaameti u\u0308ldosakonna juhataja aseta\u0308itja Taimi Sauli (pildil) so\u0303nul tegid nad enne kontorimaja asukohavalikut uuringu, kuidas inimesed to\u0308o\u0308le tulevad. Nii to\u0308o\u0308letulekuaeg kui ka -viis oli u\u0308ks valikukriteerium. Nu\u0308u\u0308d ka\u0308ib asutuses aga kampaania, mille siht on edendada jalgrattaga liikumist. Ka hoone ehitusel on la\u0308htutud keskkonnasa\u0308a\u0308stu po\u0303himo\u0303tetest: maja nutikad liftid toodavad pidurdusjo\u0303ust elektrit, ko\u0303ik kraanid on veesa\u0308a\u0308stlikud; paigaldatud on seadmed, mis automaatselt reguleerivad ruumide valgustust ja ventilatsiooni. Majja sisenedes saab na\u0308ha elektritarbimist reaalajas."}, {"text_idx": "#000018", "text": "Peale energia- ja ressursisa\u0308a\u0308stulahenduste osalevad statistikaameti to\u0308o\u0308tajad nii tervishoiu- kui ka keskkonnaalgatustes. Na\u0308iteks korraldatakse majas rohevahetust: aiandushuvilised kolleegid vahetavad kevadel omavahel taimi. Ka\u0308iakse koos matkadel ja peagi avatakse to\u0308o\u0308tajate toodud taaskasutatud esemete na\u0308itus."}, {"text_idx": "#000020", "text": "Igameheo\u0303igusega selle sildi alt la\u0308bi ei pa\u0308a\u0308se: vo\u0303ib pahandusi tulla (foto: Toomas Kukk)"}, {"text_idx": "#000021", "text": "Suvehooaja alustuseks on paslik meelde tuletada igau\u0308heo\u0303igust: looduses liikudes on kasulik teada oma o\u0303igusi ja kohustusi. Oluline on meeles pidada, et vo\u0303o\u0303ral maatu\u0308kil vo\u0303ib viibida u\u0308ksnes omaniku loal. Kui omanik ei ole oma maatu\u0308kki piiranud vo\u0303i ta\u0308histanud, saab eeldada, et seal lubatakse viibida. Kui maa on ta\u0308histatud sildiga \u201eEratee\u201c, tuleb kindlasti maaomanikult luba ku\u0308sida vo\u0303i valida teine marsruut. Mootor- vo\u0303i maastikuso\u0303idukiga vo\u0303o\u0303ral maatu\u0308kil so\u0303itmiseks peab alati olema maaomaniku luba. Maaomanikul on o\u0303igus oma maatu\u0308kil piirata ka konkreetseid tegevusi, na\u0308iteks vo\u0303ib ta lubada maalt la\u0308bi jalutada, kuid keelatud on marju korjata vo\u0303i telkida."}, {"text_idx": "#000022", "text": "Veekogud jagunevad kasutuse ja\u0308rgi avalikult kasutatavateks veekogudeks, millel on kallasrada, ning n-o\u0308 eraveekogudeks, millel kallasrada ei ole. Ko\u0303ikidele avalikele vo\u0303i avalikuks tarvituseks ma\u0308a\u0308ratud veekogudele peab olema ligipa\u0308a\u0308s va\u0308hemalt kuni nelja meetri laiusel alal veekogu piirist ning kaldaomanik peab igau\u0308hel lubama kallasrada kasutada."}, {"text_idx": "#000023", "text": "U\u0308ldjuhul vo\u0303ib vo\u0303o\u0303ral maatu\u0308kil telkida vo\u0303i muul viisil pu\u0308sivamalt peatuda ainult omaniku loal. Kui eramaa on ta\u0308histamata ja piiramata, siis vo\u0303ib eeldada maaomaniku no\u0303usolekut ja telkida tohib kuni u\u0308ks o\u0308o\u0308pa\u0308ev. Sel juhul tuleb silmas pidada, et laager rajataks va\u0308ljaspoole elumajade na\u0308htavus- ja kuuldekaugust. Ka lo\u0303ket tohib teha ainult maaomaniku loal. Ta\u0308histatud lo\u0303kkekohas vo\u0303ib teha tuld, ja\u0308rgides tuleohutusno\u0303udeid."}, {"text_idx": "#000024", "text": "Looduses vabalt kasvavaid marju, seeni, pa\u0308hkleid, mahalangenud oksi ja muid loodussaadusi vo\u0303ib korjata siis, kui omanik ei ole ma\u0308a\u0308ranud teisiti."}, {"text_idx": "#000026", "text": "Eesti vabao\u0303humuuseumis avati uued taluhooned"}, {"text_idx": "#000027", "text": "Vabao\u0303humuuseumi va\u0308ljapanekusse on lisandunud va\u0308iksemate Eestimaal elavate rahvakildude hooned: suur po\u0303listalu Setumaalt ning vene vanausulise kaluri elamu Peipsi veerelt."}, {"text_idx": "#000028", "text": "Setomaa po\u0303listalu Vana talu ehk Vanatalo asus Lo\u0303kova, eestistatult Ojavere ku\u0308las Pankjavitsa, hiljem Vilo vallas. Praegu ja\u0308a\u0308b see Venemaa koosseisu Pihkva oblastisse. Setumaa idaosas olid varem levinud omamoodi kindlustalud, kus elumaja paiknes nn kolmerealise o\u0303ue keskel, sellest kahel pool seisid reas ko\u0303rvalhooned. Nende ja elamu vahele ja\u0308id kitsad ko\u0303rgete va\u0308ravatega suletud o\u0303ued. Ko\u0303ik hooned asetsesid otsaga ku\u0308lata\u0308nava poole. Vanatalo elumaja ja ait on muuseumisse toodud 1979. aastal."}, {"text_idx": "#000029", "text": "Vanausulise kaluri Pets\u030conkini maja (perekonnanime ja\u0308rgi) on pa\u0308rit Kallaste linnast endisest Kodavere kihelkonnast. Hoone on ehitatud 1863. aastal. Muuseumisse toodi maja 1991. aastal."}, {"text_idx": "#000030", "text": "Viuaasta raames va\u0308lja antud maksikaardil on hiireviud ja postmargil herilaseviu"}, {"text_idx": "#000031", "text": "Eesti Post on va\u0308lja andnud traditsioonilise aasta lindu kujutava postmargi, millel on viuaasta puhul herilaseviu. Esimese pa\u0308eva u\u0308mbrikul on kujutatud taliviud ja maksimumkaardil hiireviud. Margi ja kaartide autor on Vladimir Taiger."}, {"text_idx": "#000032", "text": "A\u0308sja avatud Oandu pa\u0308randkultuurirada tutvustab ka omaaaegset taluelu (foto: RMK)"}, {"text_idx": "#000033", "text": "Ta\u0308navu maikuus avas riigimetsa majandamise keskus Lahemaal Oandu looduskeskuse juures 3,4 kilomeetri pikkuse pa\u0308randkultuuriraja. Matkarada algab ja lo\u0303peb looduskeskuse o\u0303uel. Rajal on 28 teabetahvlit, mis tutvustavad vaatamisva\u0308a\u0308rsusi nii eesti kui ka inglise keeles."}, {"text_idx": "#000034", "text": "RMK Oandu looduskeskuse juhi Tiina Neljandiku so\u0303nul ku\u0308lvati raja seeme juba 2007. aastal, kui RMK pa\u0308randkultuurispetsialist Triin Kusmin pani looduskeskuse u\u0308mbruses inventuuri ka\u0308igus kirja u\u0308le saja pa\u0308randkultuuriobjekti."}, {"text_idx": "#000035", "text": "Uue rakenduse abil uuritakse talvikese laulu murdeid"}, {"text_idx": "#000036", "text": "Eesti loodusmuuseumi ja Tartu u\u0308likooli loodusmuuseumi koosto\u0308o\u0308s on valminud uus nutirakendus \u201eMinu loodusheli\u201d. Selle abil saab salvestada helisid, lisada automaatselt salvestusele asukoha, kuupa\u0308eva ja kellaaja ning saata helid Tartu u\u0308likooli hallatavasse andmepilve, kus spetsialistid saavad sellega edasi tegelda. Rakenduse kasutajal on vo\u0303imalik ka ise liiki ma\u0308a\u0308rata, selle o\u0303igsuse kohta saadavad su\u0308steemiu\u0308lemad vastuse. No\u0303nda on vo\u0303imalik ka oma liigitundmist harjutada."}, {"text_idx": "#000037", "text": "Rakenduse kasutamiseks on vaja registreeruda veebilehel Esimesena kutsub TU\u0308 loodusmuuseum osalema harrastusteaduse projektis, mis aitab teadlastel uurida talvikese laulu murdeid ehk dialekte kogu Euroopas. Projekti veebilehel saab tutvuda talvikese laulu eri dialektidega ja ka ise oma helisalvestise u\u0308les laadida. Osalemisjuhised leiab loodusmuuseumi internetiportaalist."}, {"text_idx": "#000039", "text": "ja teiseks tuli Janno Loide pilt hommikusest Mukri rabast. See foto vo\u0303itis rahvusvahelisel vo\u0303istlusel aga kolmanda koha"}, {"text_idx": "#000040", "text": "Kuni na\u0308dala lo\u0303puni ehk 31. maini on vo\u0303imalus saata fotosid rahvusvahelisele fotovo\u0303istlusele \u201eWiki Loves Earth\u201c ehk \u201eLooduspa\u0308rand Vikipeediasse\u201c. Vo\u0303istluse algatasid tunamullu Ukraina vikipedistid ning ta\u0308navu korraldatakse see rohkem kui kaheku\u0308mnes riigis."}, {"text_idx": "#000041", "text": "Vo\u0303istlusega soovitakse po\u0308o\u0308rata ta\u0308helepanu looduspa\u0308randile ning koguda pildimaterjali looduskaitsealade ja kaitsealuste u\u0308ksikobjektide kohta. Oodatud on fotod Natura 2000 alade, loodus- ja maastikukaitsealade, hoiualade, rahvusparkide ja loodusma\u0308lestiste kohta. Eesti loodusma\u0308lestiste nimekirjad koos asukohainfoga maakondade kaupa on toodud Vikipeedia lehel."}, {"text_idx": "#000042", "text": "Eesti loodusrikkust on fotovo\u0303istlusel ka rahvusvaheliselt tunnustatud. Mo\u0308o\u0308dunud aastal saavutas Janno Loide foto Mukri rabast u\u0308ldarvestuses kolmanda koha. Janno Loide nentis, et auhinnaline koht nii suures konkurentsis, kus tooni andsid ma\u0308gismaastike vaated, tuli paraja u\u0308llatusena."}, {"text_idx": "#000043", "text": "Vo\u0303istlusele vo\u0303ib esitada enda tehtud fotosid. Need tuleb laadida pildipanka. Ko\u0303ik pildid la\u0308hevad vabaks kasutuseks mo\u0303eldud failivaramusse."}, {"text_idx": "#000044", "text": "Eesti osavo\u0303istluse korraldab mittetulundusu\u0308hing Wikimedia Eesti. Saadetud fotosid hindab tunnustatud looduspiltnikest koosnev z\u030cu\u0308rii. Vo\u0303itjaid ootavad va\u0308a\u0308rikad auhinnad. Parimad pildid osalevad rahvusvahelises voorus, mille vo\u0303itjad kuulutatakse va\u0308lja augustis."}, {"text_idx": "#000045", "text": "Loodusvaatlusvo\u0303istluse u\u0308ks pisina\u0308riliseliik on pa\u0308hklina\u0308pp (foto: Rex/Wikipedia)"}, {"text_idx": "#000046", "text": "Kaitsealustest linnuliikudest oodatakse vaatlusandmeid taidi kohta (foto: Wikipedia)"}, {"text_idx": "#000047", "text": "Loodusvaatluste vo\u0303istlusel keskendutakse kaitsealustele liikidele"}, {"text_idx": "#000048", "text": "Eesti looduseuurijate selts ja keskkonnaagentuur kutsuvad otsima ja ma\u0308rkama kaitsealuseid liike ning seeja\u0308rel sisestama teabe loodusvaatluste andmebaasi. Kampaania siht on saada teavet nende liikide kohta, kelle levikuandmed on seni olnud puudulikud."}, {"text_idx": "#000049", "text": "Ta\u0308navu kestab vaatlus 18. maist kuni 31. oktoobrini. Selle aja jooksul on oodatud fotodega vaatlusandmed 18 kaitsealuse liigi kohta: saarmas, kasetriibik, pa\u0308hklina\u0308pp, lagrits, tait, koldvint, kuld-soverbiell, roosa riisikas, ka\u0308hrikseen, ka\u0308rbeso\u0303is, alssosi, laiujur, talukimalane, no\u0303mme-ta\u0308hniksinitiib, vaskuss, pikk lo\u0303hnasamblik, rant-tu\u0308nnsamblik ja sinisammal."}, {"text_idx": "#000050", "text": "Auhinnad loositakse va\u0308lja nende vahel, kes oktoobri lo\u0303puks on andmebaasi sisestanud va\u0308hemalt kahe loetletud liigi vaatluse. Ta\u0308psemalt saab vaatlusaja ja valikus olevate liikide kohta lugeda loodusvaatluste kodulehelt."}, {"text_idx": "#000051", "text": "Eesti ornitoloogiau\u0308hingu suvise aialinnupa\u0308eviku projekti on ennast kirja pannud juba u\u0308le kuuesaja aialinnuvaatleja. Selle raames aitavad nad va\u0308lja selgitada aias pesitsevate lindude levikut ja pesitsusedukust Eestis. Praegu on veel paras aeg liituda aialinnupa\u0308evikuga, sest lindude pesitsus on enamasti algusja\u0308rgus, kuid juba umbes na\u0308dala jooksul hakkavad kuldnokkade, varblaste, tihaste ja ra\u0308staste pesakonnad pesast lahkuma."}, {"text_idx": "#000052", "text": "Aialinnupa\u0308eviku veebilehel on igal linnuhuvilisel vo\u0303imalik luua oma isiklik aialinnupa\u0308evik, kuhu saab ma\u0308rkida aias pesitsevad linnud, pidada aias kohatud lindude nimestikku, sisestada looma- ja kimalasevaatlusi ning anda teada taimede o\u0303idepuhkemisest ja putukate ilmumisest."}, {"text_idx": "#000053", "text": "Kaardirakenduse abil saab ja\u0308lgida ka teiste projektis osalevate aedade linnustatistikat ning tuntumate ra\u0308ndlindude saabumist Eestisse. Ko\u0303ik sisestatud vaatlused on vo\u0303imalik endale pa\u0308evikuna salvestada."}, {"text_idx": "#000054", "text": "Ta\u0308na, 27. mail kell 18 toimub Sindis (Kalamaja tee 1) keskkonnaagentuuri korraldatav infoo\u0303htu, kus ra\u0308a\u0308gitakse kohalikele elanikele Sindi paisu tulevikuvisioonist Wo\u0308hrmanni ka\u0308restikuna ja na\u0308idatakse teemakohast dokumentaalfilmi (DamNation, 2014). U\u0308ritusel ra\u0308a\u0308givad ajaloolane Kalev Kroon, kalateadlane Meelis Tambets, keskkonnaagentuuri projektijuht Tauno Ju\u0308rgenstein, ka\u0308restikuslaalomihuviline Vahur Leemets ning kohalik kalur Raio Piiroja. Pa\u0308rast filmi vaatamist on ko\u0303igil vo\u0303imalus haarata vaba mikrofon ja esitada esinejatele ku\u0308simusi. O\u0303htut juhib Raul Sarandi."}, {"text_idx": "#000055", "text": "Lisateavet saab keskkonnaagentuuri pressiesindajalt Kadri Kauksilt telefonil 5330 3448 vo\u0303i e-posti teel kadri.kauksi@envir.ee."}, {"text_idx": "#000056", "text": "Laupa\u0308eval alanud loodusna\u0308dal Tartus pakub veel mitu pa\u0308eva huvitavat ja harivat tegevust. Ta\u0308na, kolmapa\u0308eval kell 18 ra\u0308a\u0308gib Tartu u\u0308likooli loodusmuuseumis (Vanemuise 46-247) Mehis Rohtla kalade ra\u0308nde uurimisloost ning tutvustab kalateadlase argipa\u0308eva."}, {"text_idx": "#000057", "text": "Homme, 28. mail kell 6.30 kogunetakse Supilinna tiigi linnapoolsesse otsa: linde tutvustab Andres Kalamees. Linnuhommik toimub ka reedel. Siis alustatakse Margus Otsa juhatusel retke 6.30 TU\u0308 muuseumi eest (Lossi 25)."}, {"text_idx": "#000058", "text": "Osa saab vo\u0303tta veel mitmest u\u0308ritusest: ekskursioonist Eesti looduseuurijate seltsi raamatukokku, ma\u0308luma\u0308ngust, konverentsist \u201eElurikkus loodushariduses\u201c, perepa\u0308evast Tartu loodusmaja pargis ja pargiteemalisest programmist U\u0308lenurme mo\u0303isapargis. Vaata u\u0308rituste kohta ta\u0308psemalt loodusna\u0308dala internetilehelt."}, {"text_idx": "#000061", "text": "LUSi avatud loeng ja u\u0308ldkoosolek"}, {"text_idx": "#000062", "text": "Homme, 28. mail kell 17.15 peetakse Eesti looduseuurijate seltsi (Struve 2, Tartu) saalis avatud loeng ja Eesti looduseuurijate seltsi u\u0308ldkoosolek. Loengu raames ra\u0308a\u0308gib geoloog To\u0303nu Pani mineraalide va\u0308rviku\u0308llasest ja mitmekesisest maailmast ning arutleb selle u\u0308le, miks nimetatakse mo\u0303nesid neist kalliskivideks ning hinnatakse rohkem kui teisi. Pa\u0308rast loengut on seltsi u\u0308ldkoosolek."}, {"text_idx": "#000064", "text": "Pa\u0308rnus ja Karulas ra\u0308a\u0308gitakse looduslikest pu\u0308hapaikadest"}, {"text_idx": "#000065", "text": "Keskkonnaamet korraldab 28. mail kell 16\u201318 Pa\u0308rnu keskraamatukogus (Akadeemia 3) looduso\u0303htu, kus tulevad vaatluse alla looduslikud pu\u0308hapaigad. Sel teemal tuleb ra\u0308a\u0308kima Ahto Kaasik. Huvilistel on vo\u0303imalus teada saada, milliseid pu\u0308hapaiku leidub Eestis ja Pa\u0308rnu maakonnas, miks esivanemad hiisi hoidsid ning milliseid tavasid seal ja\u0308rgiti."}, {"text_idx": "#000066", "text": "Looduso\u0303htust osavo\u0303tt on tasuta. U\u0308ritusele palutakse registreeruda ta\u0308nase pa\u0308eva jooksul e-posti teel merike.palginomm@keskkonnaamet.ee."}, {"text_idx": "#000067", "text": "Vo\u0303ru- ja Valgamaa piiril asuvas Karula rahvuspargi ku\u0308lastuskeskuses saab Ahto Kaasikut kuulata 6. juunil. Pu\u0308hapaikadeteemaline o\u0303ppepa\u0308ev algab kell 11 ja kestab kella 15ni."}, {"text_idx": "#000068", "text": "Reedel, 29. mail kell 18 algab Hiiumaal Palade loodushariduskeskuses looduso\u0303htu aasta linnuks valitud viust. Ko\u0303nelema tuleb ro\u0308o\u0308vlindude kaitse ja seirega tegelev ornitoloog Aarne Tuule, kes on projekti \u201eAasta lind 2015\u201d eestvedajaid. U\u0308ritus on tasuta."}, {"text_idx": "#000069", "text": "Viudest saab Hiiumaal kuulda ka 6. juunil, kui U\u0308lo Va\u0308li juhatusel toimub viuretk Ka\u0308rdla-Tubala-Paluku\u0308la piirkonnas. Peale viude loodetakse matka jooksul na\u0308ha muidki ro\u0308o\u0308vlinde: merikotkast, pistrikku, loorkulli jt. Retk algab 9.30 Ka\u0308rdlas pritsumaja parklas. Liigeldakse osalejate isiklike autodega, kuhu mahutatakse ka autota tulijad. Seepa\u0308rast on soovitatav oma tulekust teada anda, ta\u0308ites registreerimisvormi."}, {"text_idx": "#000070", "text": "Eelmisel aastal vo\u0303itis kuvavo\u0303istluse Janno Loide Kaarma valla Pa\u0308hkla ku\u0308la pu\u0308hal allikal tehtud u\u0308lesvo\u0303tte eest (foto \u201ePo\u0303hjatu allikas\u201c)"}, {"text_idx": "#000071", "text": "Kuvavo\u0303istlusele \u201eMaavalla hiied 10228\u201c oodatakse u\u0308lesvo\u0303tteid hiitest ja teistest looduslikest pu\u0308hapaikadest nii meilt kui ka piiri tagant. Vo\u0303istlusel antakse va\u0308lja peaauhind ning kuni 16-aastaste peaauhind. Peale selle jagatakse va\u0308lja hulk eriauhindu ja\u0308rgmistes ru\u0308hmades: pu\u0308ha puu, kivi, veekogu, annid, hiie valu, pa\u0308rimus, Vana-Vo\u0303romaa, Virumaa, saared, looduskaitse, muinsuskaitse ning maailma pu\u0308hapaigad."}, {"text_idx": "#000072", "text": "Vo\u0303istlus kestab kuni 31. oktoobrini. Vo\u0303itjaid autasustatakse 28. novembril Tartus toimuval hiie va\u0308e tunnustamissu\u0308ndmusel. Rohkem teavet fotovo\u0303istluse kohta leiab Maavalla veebilehelt."}, {"text_idx": "#000073", "text": "Maikuu teisel na\u0308dalal sai Austraalia linnas Goulbornis to\u0303eks arahnofoobide ehk a\u0308mblikukartlike inimeste o\u0303udusunena\u0308gu: taevast sadas alla miljoneid a\u0308mblikke, siidised niidid sabas."}, {"text_idx": "#000074", "text": "Kuigi keegi vo\u0303is ehk arvata, et ka\u0308es on maailmalo\u0303pp, ei na\u0308e teadlased juhtunus siiski midagi va\u0308ga erilist. Selline niite kasutav o\u0303hulend on omane paljudele a\u0308mblikuliikidele. Arvatavasti just seeto\u0303ttu on a\u0308mblikud nii laialt levinud. Uus-Lo\u0303una-Walesis, kus ko\u0303nealune linn asub, leidub sellisel moel mais ra\u0308ndavaid liike lausa mitu. Sellist sadu ei na\u0308e siiski kuigi sageli, sest tavaliselt ei ra\u0308nda arvutu hulk loomakesi korraga. Ent seekord oli suur hulk a\u0308mblikke ilmselt lennuks valmis, aga mingi asjaolu, to\u0303ena\u0308oliselt halb ilm, ei lasknud neil teele asuda. Kui siis olud lo\u0303puks paranesid, la\u0308ksid ko\u0303ik kaua oodanud ja ra\u0308nnuks valmis kaheksajalgsed korraga liikvele ning na\u0308htavasti kandis eriline o\u0303huvool nad u\u0308hte kohta kokku, nii et taimedele moodustus lausa vaip kleepjatest a\u0308mblikuniitidest."}, {"text_idx": "#000075", "text": "Drooni va\u0308limeeskonda kuulub va\u0308hemalt kaks liiget: lennumasina piloot ja su\u0308steemiu\u0308lem (foto: Air Sheperd)"}, {"text_idx": "#000076", "text": "Ameerikas tegutsev Lindberghi fond on algatanud projekti \u201eAir Sheperd\u201c, mis kasutab Marylandi u\u0308likoolis va\u0308lja to\u0308o\u0308tatud infrapunaja\u0308lgimisseadmega droone salaku\u0308ttide tabamiseks."}, {"text_idx": "#000077", "text": "Ebaseaduslik jaht on Aafrikas u\u0308ha suurem probleem. Mullu tapsid salaku\u0308tid ligi 40 000 elevanti ja u\u0308le 1200 ninasarviku. Kui samasugused tapatalgud ja\u0308tkuvad, pole ku\u0308mne aasta pa\u0308rast enam kumbagi liiki. Droonidest loodetakse saada to\u0303hus abimees, et ja\u0308lgida salaku\u0308ttide tegevust ja nad peatada."}, {"text_idx": "#000078", "text": "Loojad kinnitavad, et keeruliste algoritmidega suudetakse vo\u0303imalik salaku\u0308ttimise paik 93% to\u0303ena\u0308osusega kindlaks teha enne, kui tapato\u0308o\u0308 toime pannakse. Lo\u0303una-Aafrika erakaitsealadel katsetati seadmeid 650 korral ja selle aja jooksul ei tapetud u\u0308htegi looma."}, {"text_idx": "#000079", "text": "Kahe kuuga koguti projekti jaoks u\u0308le 325 000 dollari annetusi, mis vo\u0303imaldab uut tehnoloogiat aasta jooksul rakendada Kru\u0308geri rahvuspargis. Aasta pa\u0308rast on kavas tegevust laiendada veel seitsmes Aafrika riigis."}, {"text_idx": "#000080", "text": "Kaliningradlased on viimaseil ku\u0308mnendeil tublisti pingutanud, et linn oleks kenam. Paraku tikutakse paranenud fassaadi varjus endiselt saastama meie u\u0308hist kodumerd (foto: Toomas Ju\u0308riado)"}, {"text_idx": "#000081", "text": "Rootsi ajaleht Expressen on aprilli lo\u0303pus hoiatanud, et va\u0308ike Venemaa enklaav Kaliningradi oblast vo\u0303ib po\u0303hjustada La\u0308a\u0308nemeres o\u0308kokatastroofi."}, {"text_idx": "#000082", "text": "Organisatsiooni Transparency International raportile tuginedes kirjutas Expressen, et alles viis aastat tagasi ehitatud Kaliningradi veepuhastid ei to\u0308o\u0308ta ja nii voolab pa\u0308evast pa\u0308eva merre o\u0303li, mu\u0308rke ja isegi inimeste ekskremente. Oblastis elab ligi miljon inimest, neist umbes pooled pealinnas. La\u0308a\u0308nemerre sattuvat suurtes kogustes ka sulfaate, ammooniumi ja fosforit."}, {"text_idx": "#000083", "text": "Tagasiside, ettepanekud ja vihjed on teretulnud aadressil "}]